Irski republikanizam
<s>Irski republikanizam () je politička ideologija prema kojoj bi cijela Irska trebala biti nezavisna republika.</s><s>Temelji ovog pokreta sežu u 18. i 19. vijek kada je val nacionalizma zahvatio zemlje širom Evrope, uključujući i Irsku gdje se postepeno razvila ideja republikanizma kao otpora britanskoj vlasti.</s><s>Osobito snažan utjecaj imale su Američka i Francuska revolucija koje su potakle Irce na (neuspješan) ustanak 1798. godine.</s><s>Pokret se dodatno intenzivirao uspostavom Ujedinjenog Kraljevstva Velike Britanije i Irske kojeg su irski nacionalisti tumačili kao okupaciju i zatiranje irske kulture.</s><s>Nakon osamostaljenja Republike Irske 1920-ih ideologija dobiva novu dimenziju u vidu zalaganja za separatizam Sjeverne Irske od Ujedinjenog Kraljevstva i priključenja u Ujedinjenu Irsku.</s><s>Ideje irskog republikanizma osobito su došle do izražaja tokom Sjevernoirskog sukoba.</s><s>Političke stranke koje zastupaju ovu ideologiju su Sinn Féin, Republikanski Sinn Féin, Irska republikanska socijalistička stranka (IRSP) i Éirígí.</s>

<s>Povezano 
 Irski nacionalizam</s>

<s>Vanjske veze 
  The Irish Republican Movement Collection, Indiana University
  The Origins and Development of Irish Republicanism, History Today (Peter Neville, 2001)
  The 1798 rebellion and the origins of Irish republicanism , Andrew N. Flood</s>

<s>Republikanizam</s>

